
Notiuni generale


In contextul in care Romania a devenit, de la 1 ianuarie 2007, membru cu drepturi depline in Uniunea Europeana, legislatia nationala in domeniul securitatii si sanatatii in munca s-a armonizat cu cea europeana rezultand o modificare legislativa majora in acest domeniu.


Strategia adoptata de Uniunea Europeana in domeniul securitatii si sanatatii in munca are in vedere:

·  sa acopere maximum de riscuri cu minimum de directive in scopul evitarii fragmentarii legislatiei;

·  sa acopere cerintele specifice anumitor activitati sau sectoare cu riscuri ridicate, precum si a anumitor categorii de lucratori vulnerabili;

·  sa asigure coerenta intre prevederile comunitare, in vederea realizarii pietei interne, care definesc cerintele esentiale de securitate si sanatate ce trebuie respectate in stadiul de conceptie, fabricare si punere pe piata a produselor si dispozitiile directivelor adoptate care se refera la utilizarea produselor la locul de munca.


Adoptarea noii strategii a Uniunii Europene in domeniul securitatii si sanatatii in munca are ca obiective strategice:

·    abordarea globala a starii de bine la locul de munca, prin luarea in considerare a schimbarilor aparute in lumea muncii si aparitia unor noi riscuri, fiind destinata cresterii calitatii muncii:


- reducerea continua a accidentelor si bolilor profesionale;


- prevenirea riscurilor sociale;

- luarea in consideratie a schimbarilor demografice in privinta riscurilor, 

  accidentelor si bolilor profesionale;

- luarea in consideratie a schimbarilor in tipurile de angajare si formele  
    

  contractuale, in organizarea muncii si timpul de munca;


- luarea in consideratie a marimii entitatii economice;


- analiza riscurilor noi;

·   consolidarea unei culturi de prevenire a riscului, prin combinarea unei varietati de instrumente politico-legislative, dialog social, masuri si bune practici, responsabilitatea sociala si stimulente economice bazate pe construirea de parteneriate intre factorii implicati in activitatea de securitate si sanatate in munca:

·  educatie, sensibilizare, anticipare, accentuare a constientizarii riscurilor;

·  aplicarea mai eficienta a legislatiei existente;

·   existenta unei politici sociale adecvate care reprezinta un factor in ecuatia de competitivitate stiind ca “non-politica” genereaza riscuri:


- incurajarea cadrului juridic si institutional;


- integrarea securitatii si sanatatii in munca in politica manageriala a 
            
  entitatii cooperatiste mestesugaresti;

- programe de asistenta tehnica;

- acorduri de schimb de experienta;

- intensificarea dialogului social la toate nivelele;

- promovarea analizei statistice referitoare la accidentele de munca si  

  bolile profesionale;

- dezvoltarea cooperarii internationale.


Capitolul 1  -  Legislatia in domeniul securitatii si sanatatii in munca in 



    Romania


Conceptul de securitate si sanatate constituie un ansamblu de activitati institutionalizate avand ca scop asigurarea celor mai bune conditii in desfasurarea procesului de munca, apararea vietii, integritatii corporale si sanatatii lucratorilor si a altor persoane participante la procesul de munca.


Functie de natura problemelor legiferate, se disting doua categorii de acte juridice in domeniul securitatii si sanatatii in munca:


a.1  Acte care legifereaza strict activitati in legatura directa cu masurile de securitate si sanatate a muncii, legislatia de baza, si anume:


- Legea securitatii si sanatatii in munca nr. 319/2006;


- Hotararile de Guvern care transpun directivele UE;


- Normele metodologice de aplicare a Legii securitatii si sanatatii in munca (HG nr. 1425/2006).


a.2   Acte care contin, dar numai in subsidiar, si norme juridice de securitate si sanatate in munca (Constitutia Romaniei, Codul Muncii – capitolele referitoare la securitatea muncii si asigurarile sociale, precum si la munca femeilor si tinerilor) sau norme de drept care, desi in principiu au un obiectiv diferit si specific altor activitati, contribuie prin aplicarea lor la apararea vietii si sanatatii persoanelor incadrate in munca.


Tinand seama de aria de obligativitate, dar si de caracterul general sau particularizat, concret-aplicativ, aceleasi acte se pot grupa astfel:

b.1  legislatia primara – care cuprinde acte caracterizate prin faptul ca stabilesc cadrul general, principiile si regulile de baza pentru securitatea muncii;

b.2  legislatia secundara – din care fac parte acte obligatorii, fie pentru toti agentii economici, fie pentru o activitate, o categorie de persoane etc.;

b. 3  legislatia tertiara – care cuprinde instructiuni de securitate a muncii, care se elaboreaza de utilizatorul lor si sunt obligatorii numai pentru acesta (instructiuni proprii de securitate a muncii).


Principiile, care releva importanta acordata legislatiei privind securitatea si sanatatea in munca, conditioneaza si expliciteaza modul de abordare, de organizare si de desfasurare efectiva a activitatii in domeniul mentionat si statueaza in principal urmatoarele:

·  Securitatea si sanatatea in munca – drept fundamental al tuturor   participantilor la procesul de munca;

·   Legatura indisolubila dintre dreptul la munca si protectia sociala;

·   Integrarea securitatii si sanatatii in munca in procesul de munca;

·   Caracterul preventiv al securitatii si sanatatii in munca;

·   Abordarea prevenirii accidentelor de munca si a imbolnavirilor profesionale ca problema unica;

·  Obligatia personalului cu functii de conducere de a implementa masurile privind securitatea si sanatatea in munca tinand seama de principiile generale de prevenire:


a) evitarea riscurilor;


b) evaluarea riscurilor care nu pot fi evitate;


c) combaterea riscurilor la sursa; 



d) adaptarea muncii la om, in special in ceea ce priveste proiectarea posturilor de munca, alegerea echipamentelor de munca, a metodelor de munca si de productie, in vederea reducerii monotoniei muncii, a muncii cu ritm predeterminat si a diminuarii efectelor acestora asupra sanatatii;


e) adaptarea la progresul tehnic;


f) inlocuirea a ceea ce este periculos cu ceea ce nu este periculos sau cu ceea ce este mai putin periculos;


g) dezvoltarea unei politici de prevenire coerente care sa cuprinda tehnologiile, organizarea muncii, conditiile de munca, relatiile sociale si influenta factorilor din mediul de munca;


h) adoptarea, in mod prioritar, a masurilor de protectie colectiva fata de masurile de protectie individuala;


i) furnizarea de instructiuni corespunzatoare lucratorilor.


Legea, normele si standardele de securitate a muncii reprezinta un sistem de masuri si reguli aplicabile tuturor participantilor la procesul de munca.



In acest sens, la nivelul entitatii cooperatiste mestesugaresti, trebuie indeplinite urmatoarele obiective:

·  Organizarea activitatii pe linia securitatii si sanatatii in munca cu respectarea prevederilor legislative din domeniu;

·  Constientizarea lucratorilor privind cunoasterea si respectarea legii, normelor si standardelor de securitate si sanatate a muncii si aplicarea lor in amenajarea, dotarea locurilor de munca/posturilor de lucru, exploatarea in conditii de siguranta a echipamentelor de munca in scopul evitarii producerii accidentelor de munca si a imbolnavirilor profesionale;

·  Eliminarea sau diminuarea factorilor de risc de accidentare si/sau imbolnavire profesionala existenti in sistemul de munca (mijloace de munca - mediul de munca - sarcina de munca - executant) prin identificarea si evaluarea acestora, stabilirea masurilor de prevenire, informarea, instruirea, consultarea si participarea lucratorilor si a reprezentantilor acestora;

·  Adaptarea muncii la om, in special in ceea ce priveste proiectarea locurilor de munca/posturilor de lucru, alegerea echipamentelor de munca, a metodelor de munca si de productie, in vederea reducerii monotoniei muncii, a muncii cu ritm predeterminat si a diminuarii efectelor acestora asupra sanatatii;

·  Dezvoltarea unei politici de prevenire si protectie coerente care sa cuprinda tehnologiile, organizarea muncii, conditiile de munca, relatiile sociale si influenta factorilor din mediul de munca;

·  Identificarea continua a pericolelor si evaluarea riscurilor pentru fiecare componenta a sistemului de munca, respectiv  mijloace/echipamente de munca, mediul de munca, sarcina de munca si executant pe locuri de munca/posturi de lucru, mai ales in situatia unor modificari;

·  Elaborarea de instructiuni proprii pentru completarea si/sau aplicarea reglementarilor de securitate si sanatate in munca, tinand seama de particularitatile activitatilor si ale locurilor de munca/posturilor de lucru;

·  Organizarea si desfasurarea de instruiri si testari in domeniul securitatii si sanatatii in munca ale lucratorilor prin:

·  elaborarea programului de instruire-testare la nivelul entitatii cooperatiste mestesugaresti, pe meserii si activitati;

·  elaborarea tematicii pentru toate fazele de instruire, stabilirea 

   periodicitatii adecvate pentru fiecare loc de munca/post de lucru;

·  efectuarea informarii si instruirii lucratorilor;

·  verificarea prin testare a cunoasterii si aplicarii de catre toti lucratorii  

   a atributiilor si responsabilitatilor ce le revin in domeniul securitatii si   

   sanatatii in munca, stabilite prin fisa postului;

·  Intocmirea pentru fiecare lucrator a “fiselor de instruire” individuala;

·  Tinerea la zi a  “Registrelor unice de evidenta” a evenimentelor;

·  Identificarea echipamentelor individuale de protectie necesare pentru posturile de lucru din entitatea cooperatista mestesugareasca, intocmirea necesarului de dotare a lucratorilor cu echipament individual de protectie, urmarirea achizitionarii, manipularii si depozitarii adecvate a acestora si a inlocuirii lor la termenele stabilite;

·  Functionarea Comitetului de securitate si sanatate in munca.

Capitolul 2  -  Obligatii generale


In conformitate cu legislatia in vigoare, personalul cu functii de conducere are obligatia de a asigura securitatea si sanatatea lucratorilor in toate aspectele legate de munca.



Obligatiile lucratorilor in domeniul securitatii si sanatatii in munca nu aduc atingere principiului responsabilitatii personalului cu functii de conducere.



In cadrul responsabilitatilor sale, personalul cu functii de conducere are obligatia sa ia masurile necesare pentru:


a) asigurarea securitatii si protectia sanatatii lucratorilor;


b) prevenirea riscurilor profesionale;


c) informarea si instruirea lucratorilor;


d) asigurarea cadrului organizatoric si a mijloacelor necesare securitatii si sanatatii in munca.


Personalul cu functii de conducere are obligatia sa urmareasca adaptarea masurilor mentionate, tinand seama de modificarea conditiilor si imbunatatirea situatiilor existente.


Tinand seama de natura activitatilor din entitatea cooperatista mestesugareasca, personalul cu functii de conducere are obligatia:

a) sa evalueze riscurile pentru securitatea si sanatatea lucratorilor, la alegerea echipamentelor de munca, a substantelor sau preparatelor chimice utilizate si la amenajarea locurilor de munca, inclusiv pentru acele grupuri sensibile la riscuri specifice (femeile gravide, lehuzele, femeile care alapteaza, tinerii si persoanele cu dizabilitati);


b) sa asigure imbunatatirea nivelului securitatii si al protectiei sanatatii lucratorilor prin masurile de prevenire, precum si metodele de lucru si de productie aplicate ulterior evaluarii, functie de caz, integrate in ansamblul activitatilor entitatii cooperatiste mestesugaresti;


c) sa ia in considerare capacitatile lucratorului in ceea ce priveste securitatea si sanatatea in munca, atunci cand ii incredinteaza sarcini;


d) sa asigure ca planificarea si introducerea de noi tehnologii sa faca obiectul consultarilor cu lucratorii si/sau reprezentantii acestora in ceea ce priveste consecintele asupra securitatii si sanatatii lucratorilor, determinate de alegerea echipamentelor, de conditiile si mediul de munca;

e) sa ia masurile corespunzatoare pentru ca, in zonele cu risc ridicat si specific, accesul sa fie permis numai lucratorilor care au primit si si-au insusit instructiunile adecvate.

     f) sa decida asupra masurilor de protectie care trebuie luate si, dupa caz, asupra echipamentului de protectie care trebuie utilizat;

     g) sa tina evidenta accidentelor de munca ce au ca urmare o incapacitate de munca mai mare de 3 zile de lucru, a accidentelor usoare, a bolilor profesionale, a incidentelor periculoase, precum si a accidentelor de munca;

     h) sa elaboreze pentru autoritatile competente si in conformitate cu reglementarile legale rapoarte privind accidentele de munca suferite de lucratorii sai.


In vederea asigurarii conditiilor de securitate si sanatate in munca si pentru prevenirea accidentelor de munca si a bolilor profesionale, personalul cu functii de conducere are urmatoarele obligatii:

·  sa stabileasca pentru lucratori, prin fisa postului, atributiile si raspunderile ce le revin in domeniul securitatii si sanatatii in munca, corespunzator functiilor exercitate;

·  sa elaboreze instructiuni proprii pentru completarea si/sau aplicarea reglementarilor de securitate si sanatate in munca, tinand seama de particularitatile activitatilor si ale locurilor de munca aflate in responsabilitatea lor;

·  sa asigure si sa controleze cunoasterea si aplicarea de catre toti lucratorii a masurilor  stabilite in planul de prevenire si de protectie al entitatii cooperatiste mestesugaresti, precum si a prevederilor legale in domeniul securitatii si sanatatii in munca;

·  sa ia masuri pentru asigurarea de materiale necesare informarii si instruirii lucratorilor, cum ar fi afise, pliante, filme si diafilme cu privire la securitatea si sanatatea in munca;

·  sa asigure informarea fiecarei persoane, anterior angajarii in munca, asupra riscurilor la care aceasta este expusa la locul de munca, precum si asupra masurilor de prevenire si de protectie necesare;

·  sa ia masuri pentru autorizarea exercitarii meseriilor si a profesiilor prevazute de legislatia specifica;

·  sa angajeze numai persoane care, in urma examenului medical si, dupa caz, a testarii psihologice a aptitudinilor, corespund sarcinii de munca pe care urmeaza sa o execute si sa asigure controlul medical periodic si, dupa caz, controlul psihologic periodic, ulterior angajarii;

·  sa tina evidenta zonelor cu risc ridicat si specific;

·  sa asigure functionarea permanenta si corecta a sistemelor si dispozitivelor de protectie, a aparaturii de masura si control, precum si a instalatiilor de captare, retinere si neutralizare a substantelor nocive degajate in desfasurarea proceselor tehnologice;

·  sa prezinte documentele si sa dea relatiile solicitate de inspectorii de munca in timpul controlului sau al efectuarii cercetarii evenimentelor;

·  sa asigure realizarea masurilor dispuse de inspectorii de munca cu prilejul vizitelor de control si al cercetarii evenimentelor;

·  sa desemneze, la solicitarea inspectorului de munca, lucratorii care sa participe la efectuarea controlului sau la cercetarea evenimentelor;

·  sa nu modifice starea de fapt rezultata din producerea unui accident mortal sau colectiv, in afara de cazurile in care mentinerea acestei stari ar genera alte accidente ori ar periclita viata accidentatilor si a altor persoane;

·  sa asigure echipamente de munca fara pericol pentru securitatea si sanatatea lucratorilor;

·  sa asigure echipamente individuale de protectie;

·  sa acorde obligatoriu echipament individual de protectie nou, in cazul degradarii sau al pierderii calitatilor de protectie.


Indeplinirea obligatiilor pentru asigurarea securitatii si sanatatii lucratorilor la locului de munca reprezinta o datorie legala si morala a personalului cu functii de conducere si constituie, inainte de toate, un castig de ambele parti, reflectat prin:

	Protejarea securitatii si sanatatii lucratorilor impotriva diferitelor tipuri de pericole

	
	
	

	Reducerea numarului de accidente si boli profesionale

	
	
	

	Diminuarea numarului de concedii medicale si a costurilor aferente

	
	
	

	Capacitate de munca pe termen lung

	
	
	

	Lucratori motivati ce muncesc mai bine

	
	
	

	Cresterea productivitatii muncii

	
	
	

	Cresterea eficientei economice a entitatii cooperatiste mestesugaresti

	
	
	

	Asigurarea competitivitatii 



Organizarea activitatii de instruire este obligatia personalului cu functii de conducere.



In cadrul activitatii de instruire lucratorii trebuie sa primeasca toate informatiile necesare privind riscurile pentru securitatea si sanatatea in munca, precum si masurile si activitatile de prevenire si protectie atat la nivelul entitatii cooperatiste mestesugaresti, in general, cat si la nivelul fiecarui post de lucru si/sau fiecarei functii.



Instruirea trebuie sa se realizeze:

a) la angajare;

b) la schimbarea locului de munca sau la transfer;

c) la introducerea unui nou echipament de munca sau a unor modificari ale                     

    echipamentului existent;

d) la introducerea oricarei noi tehnologii sau proceduri de lucru;

e) la executarea unor lucrari speciale.


Instruirea trebuie sa fie:


- adaptata evolutiei riscurilor sau aparitiei unor noi riscuri;


- periodica si ori de cate ori este necesar.



Instruirea in domeniul securitatii si sanatatii in munca are ca scop insusirea cunostintelor si formarea deprinderilor de securitate si sanatate in munca. 


Instruirea lucratorilor in domeniul securitatii si sanatatii in munca se efectueaza in timpul programului de lucru si cuprinde trei faze: 

· instruirea introductiv-generala

· instruirea la locul de munca

· instruirea periodica

Perioada de timp in care se desfasoara instruirea este considerata timp de munca.



Instruirea introductiv-generala se face de catre angajator sau reprezentantul angajatorului cu pregatire profesionala in domeniul securitatii si sanatatii in munca:

           
a) la angajarea lucratorilor;

          
b) lucratorilor detasati de la o entitate la alta;

          
c) lucratorilor delegati de la o entitate la alta;

          
d) lucratorului pus la dispozitie temporar, de catre un agent de munca.


Scopul instruirii introductiv-generale este de a informa despre activitatile specifice entitatii respective,  riscurile pentru securitate si sanatate in munca precum si masurile si activitatile de prevenire si protectie la nivelul entitatii cooperatiste mestesugaresti.

Instruirea la locul de munca se face dupa instruirea introductiv-generala si are ca scop prezentarea riscurilor pentru securitate si sanatate in munca, precum si masurile si activitatile de prevenire si protectie la nivelul fiecarui loc de munca/post de lucru si/sau fiecarei functii exercitate.


Instruirea la locul de munca se face tuturor lucratorilor, inclusiv la schimbarea locului de munca in cadrul entitatii cooperatiste mestesugaresti, de catre conducatorul direct al locului de munca, in grupe de maximum 20 de persoane.


Instruirea periodica se face tuturor lucratorilor si are drept scop reimprospatarea si actualizarea cunostintelor in domeniul securitatii si sanatatii in munca.


Instruirea periodica se efectueaza de catre conducatorul locului de munca in colaborare cu reprezentantul angajatorului cu pregatire profesionala in domeniul securitatii si sanatatii in munca.


Pentru personalul tehnico-administrativ intervalul intre doua instruiri periodice va fi de cel mult 12 luni.


Verificarea instruirii periodice se face de catre seful ierarhic al celui care efectueaza instruirea si prin sondaj de catre angajator/reprezentantul angajatorului cu pregatire profesionala in domeniul securitatii si sanatatii in munca.


 
Instruirea periodica se face suplimentar celei programate in urmatoarele cazuri:

a) cand un lucrator a lipsit peste 30 zile lucratoare;

b) cand au aparut modificari ale prevederilor de securitate si sanatate in munca privind activitati specifice ale locului de munca si/sau postului de lucru sau ale instructiunilor proprii, inclusiv datorita evolutiei riscurilor sau aparitiei de noi riscuri in entitatea cooperatista mestesugareasca;

c) la reluarea activitatii dupa accident de munca;

d) la executarea unor lucrari speciale;

e) la introducerea unui echipament de munca sau a unor modificari ale echipamentului existent;

f) la modificarea tehnologiilor existente sau procedurilor de lucru;

g) la introducerea oricarei noi tehnologii sau a unor proceduri de lucru.   



Rezultatul instruirii lucratorilor in domeniul securitatii si sanatatii in munca se consemneaza in mod obligatoriu in fisa de instruire individuala, cu indicarea materialului predat, a duratei si datei instruirii.


Completarea fisei de instruire se va face cu pasta sau cerneala, imediat dupa verificarea instruirii.

          Dupa efectuarea instruirii, fisa de instruire se semneaza de catre lucratorul instruit si de catre persoanele care au efectuat si verificat instruirea, confirmand astfel ca instruirea a fost facuta corespunzator.
 
Informarea, consultarea si implicarea lucratorilor

 
Informarea lucratorilor


Personalul cu functii de conducere are obligatia:

- sa asigure lucratorilor si/sau reprezentantilor acestora toate informatiile necesare privind riscurile pentru securitate si sanatate in munca, precum si masurile si activitatile de prevenire si protectie atat la nivelul entitatii cooperatiste mestesugaresti, in general, cat si la nivelul fiecarui loc de munca/post de lucru si/sau fiecarei functii;

- sa transmita angajatorilor lucratorilor din orice entitate exterioara, care desfasoara activitati in entitatea cooperatista mestesugareasca proprie, informatiile adecvate privind aspectele mai sus mentionate, care privesc acesti lucratori;

- sa ia masuri pentru ca lucratorii desemnati sau reprezentantii lucratorilor, cu raspunderi specifice in domeniul securitatii si sanatatii lucratorilor, in vederea indeplinirii atributiilor si in conformitate cu prevederile legale, sa aiba acces la:

a) evaluarea riscurilor si masurile de protectie;

b) evidenta si raportarea evenimentelor (accidente de munca, incidente periculoase,  boli profesionale);

c) informatii privind masurile din domeniul securitatii si sanatatii in munca, precum si informatii provenind de la institutiile de control si autoritatile competente in domeniu.


Consultarea lucratorilor


Personalul cu functii de conducere consulta lucratorii si/sau reprezentantii lor si permite participarea acestora la discutarea tuturor problemelor referitoare la securitatea si sanatatea in munca. 


Lucratorii si/sau reprezentantii acestora sunt consultati in timp util de catre personalul cu functii de conducere cu privire la:

a) orice masura care ar afecta semnificativ securitatea si sanatatea in munca;

b) desemnarea lucratorilor;

c) recurgerea, dupa caz, la servicii externe;

d) organizarea si planificarea instruirii.


Implicarea lucratorilor


Reprezentantii lucratorilor cu raspunderi specifice in domeniul securitatii si sanatatii lucratorilor au dreptul sa solicite personalului cu functii de conducere sa ia masuri corespunzatoare si sa prezinte propuneri in scopul diminuarii riscurilor pentru lucratori si/sau al eliminarii surselor de pericol.


Personalul cu functii de conducere trebuie sa acorde reprezentantilor lucratorilor cu raspunderi specifice in domeniul securitatii si sanatatii un timp adecvat, fara diminuarea drepturilor salariale si sa le furnizeze mijloacele necesare pentru a-si putea exercita drepturile si atributiile care decurg din lege. 



Reprezentantii lucratorilor cu raspunderi specifice in domeniul securitatii si sanatatii lucratorilor si/sau lucratorii au dreptul sa apeleze la autoritatile competente, in cazul in care considera ca masurile adoptate si mijloacele utilizate de catre personalul cu functii de conducere nu sunt suficiente pentru asigurarea securitatii si sanatatii in munca.


Reprezentantilor lucratorilor cu raspunderi specifice in domeniul securitatii si sanatatii lucratorilor trebuie sa li se acorde posibilitatea de a-si prezenta observatiile inspectorilor de munca si inspectorilor sanitari, in timpul vizitelor de control.


Capitolul 3  -  Obligatii referitoare la primul ajutor, la evacuarea lucratorilor 


     si in caz de pericol grav si iminent



      3.1  -  Primul ajutor – definire si mod de acordare


Primul ajutor reprezinta totalitatea actiunilor intreprinse imediat dupa producerea unui accident de munca, pana la momentul interventiei cadrelor medicale de specialitate.


Primul ajutor se acorda in trei etape:

- la locul accidentului sau imbolnavirii;

- in timpul transportului;

- in unitatile sanitare.


Salvatorul nu inlocuieste medicul dar, prin masurile pe care le aplica, el trebuie sa reuseasca sa evite:

- inrautatirea starii accidentatului;

- aparitia complicatiilor;

- producerea mortii victimei.


In anexa nr. 1 este prezentata “Conduita salvatorului”.


Nici un accidentat nu va fi transportat inainte de a fi adus in starea de a suporta in bune conditii transportul, adica inainte de a fi examinat si a i se fi acordat, efectiv, primul ajutor.


!   Transport numai cu ambulanta.


! Transport cu mijloace improvizate numai pentru victimele cu leziuni usoare, care nu influenteaza functiile vitale ale organismului si atunci cand accidentul s-a produs in locuri izolate, la mare distanta de statiile de salvare.


O persoana care nu este pregatita ca salvator nu trebuie sa incerce sa intervina cu orice pret, obligatiile acesteia fiind:

· sa nu atinga victima;

· sa cheme pe cel mai apropiat salvator;

· sa anunte accidentul si sa solicite ajutor calificat;

· sa organizeze protectia victimei;

· sa previna extinderea starii de accident.

              3.2  -  Pericolul grav si iminent de accidentare – definire, constatare

            
     si actionare


Pericolul grav si iminent de accidentare se defineste ca situatia concreta, reala si actuala careia ii lipseste doar prilejul declansator pentru a produce un accident in orice moment.

Starea de pericol grav si iminent de accidentare poate fi constatata de catre orice lucrator din entitatea cooperatista mestesugareasca precum si de catre inspectorii de munca.


La constatarea starii de pericol grav si iminent de accidentare se vor lua imediat urmatoarele masuri de securitate:

· oprirea echipamentului de munca si/sau activitatii:

· personalul cu functii de conducere va desemna lucratorii care trebuie sa opreasca echipamentele de munca si va asigura instruirea acestora.

· evacuarea personalului din zona periculoasa:

· personalul cu functii de conducere trebuie sa:

-  intocmeasca planul de evacuare a lucratorilor;

-  afiseze planul de evacuare la loc vizibil;

- instruiasca lucratorii in vederea aplicarii planului de evacuare si sa     

  verifice modul in care si-au insusit cunostintele.

·  anuntarea serviciilor specializate:

· personalul cu functii de conducere trebuie sa:

- desemneze lucratorii care trebuie sa contacteze serviciile specializate          si sa-i instruiasca in acest sens;

- asigure mijloacele de comunicare necesare contactarii serviciilor specializate;

· anuntarea conducatorilor ierarhici:

· personalul cu functii de conducere trebuie sa stabileasca modul operativ de anuntare la nivel ierarhic superior.

· eliminarea cauzelor care au condus la aparitia starii de pericol grav si iminent:

· personalul cu functii de conducere trebuie:

- sa desemneze lucratorii care au capacitatea necesara sa elimine starea de pericol grav si iminent, sa asigure instruirea si dotarea lor cu mijloace tehnice necesare interventiei;

- sa stabileasca serviciile specializate care pot interveni.


Personalul cu functii de conducere trebuie sa se asigure ca, in cazul unui pericol grav si iminent pentru propria securitate sau a altor persoane, atunci cand seful ierarhic imediat superior nu poate fi contactat, toti lucratorii sunt apti sa aplice masurile corespunzatoare, in conformitate cu cunostintele lor si cu mijloace tehnice de care dispun, pentru a evita consecintele unui astfel de pericol.


Capitolul 4  -  Obligatii si responsabilitati in caz de evenimente si accidente 


              de munca si in caz de boala profesionala


                4.1  -  Obligatii in cazul producerii unui eveniment 


In cazul producerii unui eveniment personalul cu functii de conducere are obligatia:  


a)   sa clasifice evenimentele

Accidentele de munca se clasifica, in raport cu urmarile produse si cu numarul persoanelor accidentate, in:

· accidente care produc incapacitate temporara de munca de cel putin 3 zile calendaristice;

· accidente care produc invaliditate;

· accidente mortale;

· accidente colective, cand sunt accidentate cel putin 3 persoane in acelasi timp si din aceeasi cauza.


b)  sa comunice evenimentele
-   inspectoratelor teritoriale de munca - toate evenimentele

- asiguratorului - evenimentele urmate de incapacitate temporara de munca,      invaliditate sau deces, la confirmarea acestora;

-   organelor de urmarire penala.


Comunicarea evenimentelor trebuie sa cuprinda urmatoarele informatii:

- denumirea/numele angajatorului la care s-a produs evenimentul si, daca este cazul,  denumirea/numele angajatorului la care este/a fost angajat accidentatul;

-  sediul/adresa si numarul de telefon ale angajatorului;

-  locul unde s-a produs evenimentul;

- data si ora la care s-a produs evenimentul/data si ora la care a decedat accidentatul;

-  numele si prenumele victimei;

- datele personale ale victimei: varsta, starea civila, copii in intretinere, alte persoane in intretinere, ocupatia, vechimea in ocupatie si la locul de munca;

-  imprejurarile care se cunosc si cauzele prezumtive;

-  consecintele evenimentului;

-  numele si functia persoanei care comunica evenimentul;

-  data comunicarii evenimentului;

-  unitatea medicala la care a fost internat accidentatul.


Inregistrarea accidentului de munca se face pe baza procesului-verbal de cercetare. Accidentul de munca inregistrat de angajator se raporteaza de catre acesta la Inspectoratul Teritorial de Munca, precum si la asigurator.   


c)   sa cerceteze evenimentele

Cercetarea evenimentelor este obligatorie si se efectueaza:

              - de catre personalul cu functii de conducere, in cazul evenimentelor care au produs incapacitate temporara de munca;


- de catre inspectoratele teritoriale de munca, in cazul evenimentelor care au produs invaliditate evidenta sau confirmata, deces, accidente colective, incidente periculoase, in cazul evenimentelor care au produs incapacitate temporara de munca, precum si in situatiile cu persoane date disparute;



   - de catre Inspectia Muncii, in cazul accidentelor colective, generate de unele evenimente deosebite, precum avariile sau exploziile;


Angajatorul are obligatia sa numeasca, de indata, prin decizie scrisa, comisia de cercetare a evenimentului. Comisia de cercetare a evenimentului va fi compusa din cel putin 3 persoane, una dintre acestea fiind lucratorul desemnat.


In anexa nr. 2 este prezentat “Continutul Dosarului de cercetare”. 



Anexa nr. 3 cuprinde “Continutul Procesului-Verbal de cercetare a evenimentului”.


d)   sa inregistreze evenimentele

Inregistrarea evenimentelor se realizeaza pe baza procesului-verbal de cercetare.


Evidenta evenimentelor va tine in:

- “Registrul unic de evidenta a accidentatilor in munca”  - conform model din anexa nr. 4

- “Registrul unic de evidenta a incidentelor periculoase”  - conform model din anexa nr. 5

- “Registrul unic de evidenta a accidentelor usoare”-conform model din anexa nr. 6

- “Registrul unic de evidenta a accidentatilor in munca ce au ca urmare incapacitate de munca mai mare de 3 zile de lucru”  - conform model din anexa nr. 7


                4.2  -  Boli profesionale – modalitati de semnalare, cercetare, 




      declarare si raportare


Bolile profesionale sunt afectiuni produse ca urmare a exercitarii unei meserii sau profesii, cauzate de agenti nocivi fizici, chimici ori biologici caracteristici locului de munca/postului de lucru, precum si suprasolicitarea diferitelor organe sau sisteme ale organismului, in procesul de munca.


Medicul care suspecteaza o boala profesionala completeaza fisa de semnalare si trimite bolnavul cu aceasta fisa la unitatea sanitara de medicina muncii, respectiv clinica de boli profesionale sau cabinetul de medicina muncii in vederea precizarii diagnosticului de boala profesionala. Medicul examineaza bolnavul, stabileste diagnosticul de boala profesionala si completeaza fisa de semnalare pe care o trimite oficial la autoritatea de sanatate publica de care apartine, in termen de maximum 7 zile de la precizarea diagnosticului de boala profesionala.


Pe baza fisei de semnalare, medicul specialist de medicina muncii din cadrul autoritatii de sanatate publica cerceteaza, in prezenta angajatorului, in termen de 7 zile, cauzele imbolnavirii profesionale. Cercetarea se finalizeaza cu un proces-verbal in care se mentioneaza cauzele imbolnavirii, responsabilitatea angajatorului precum si masurile tehnice si organizatorice necesare pentru prevenirea unor boli profesionale similare.


In cazul in care unul dintre cei implicati (angajator, lucrator, asigurator) nu este de acord cu concluziile stabilite sau cu masurile formulate, se poate adresa, in scris, in termen de 30 de zile de la data intocmirii procesului-verbal Comisiei de experti de medicina muncii acreditati de MMFPS si MSP, solutiile adoptate fiind comunicate in scris, in termen de 20 de zile de la data primirii contestatiei.


! Intoxicatia acuta profesionala se declara, se cerceteaza si se inregistreaza atat ca boala profesionala cat si ca accident de munca.   

a)   Semnalarea bolilor profesionale

Bolile profesionale, cat si suspiciunile de boli profesionale se vor semnala obligatoriu de catre toti medicii care depisteaza astfel de imbolnaviri, indiferent de specialitate si locul de munca, cu prilejul oricarei prestatii medicale: examene medicale profilactice, consultatii medicale de specialitate.


b)    Cercetarea bolilor profesionale


Se realizeaza in termen de 7 zile, are drept scop confirmarea sau infirmarea caracterului profesional al imbolnavirii respective, si se finalizeaza cu redactarea si semnarea Procesului verbal de cercetare.


c)   Declararea bolilor profesionale

Declararea bolilor profesionale se realizeaza de catre Autoritatea de sanatate publica judeteana sau a municipiului Bucuresti din care face parte medicul de medicina a muncii care a efectuat cercetarea.


d)   Raportarea bolilor profesionale

Bolile profesionale nou-declarate se raporteaza in cursul lunii in care s-a produs imbolnavirea, de catre autoritatea de sanatate publica judeteana respectiv a muncipiului Bucuresti, la Centrul national de coordonare metodologica si informare privind bolile profesionale din cadrul Institutului de Sanatate Publica Bucuresti, la Centrul National pentru Organizarea si Asigurarea Sistemului Informational si Informatic in Domeniul Sanatatii Bucuresti, precum si la structurile teritoriale ale asiguratorului stabilite conform legii.


               4.3  -  Asigurarea pentru accidente si boli profesionale


Prin asigurarea pentru accidente de munca si boli profesionale, respunderea civila a persoanei juridice este preluata de asigurator (Casa Nationala de Pensii si Alte Drepturi de Asigurari Sociale).


! Asigurarea este obligatorie pentru toti cei ce utilizeaza forta de munca angajata cu conventie individuala de munca (contract individual de munca).


! Riscul profesional este asumat de cei ce beneficiaza de rezultatul muncii prestate.


Sunt asigurate obligatoriu:

- persoanele care desfasoara activitati pe baza unei conventii individuale de munca  (unui contract individual de munca), indiferent de durata acestuia;

- ucenicii, elevii si studentii pe toata durata efectuarii practicii profesionale.


Supravegherea sanatatii lucratorilor reprezinta totalitatea serviciilor medicale care asigura prevenirea, depistarea, dispensarizarea bolilor profesionale si a bolilor legate de profesie, precum si mentinerea sanatatii si a capacitatii de munca a lucratorilor.


Supravegherea corespunzatoare a sanatatii lucratorilor trebuie asigurata prin medicii de medicina a muncii.


Capitolul 5  -  Comitetul de securitate si sanatate in munca


Comitetulul de securitate si sanatate in munca este organul paritar, constituit la nivelul entitatii cooperatiste mestesugaresti, in vederea participarii si consultarii periodice a reprezentantilor lucratorilor in domeniul securitatii si sanatatii in toate aspectele referitoare la munca.

 
Comitetul se compune din: presedinte, reprezentanti ai angajatorului (cu raspunderi specifice in domeniul securitatii si sanatatii in munca), reprezentanti ai lucratorilor (cu raspunderi specifice in domeniul securitatii si sanatatii in munca) si medicul de medicina muncii.


Acesta se constituie in societatile care au un numar de cel putin 50 de lucratori. In cazul societatilor care au mai putin de 50 de lucratori, atributiile comitetului de securitate si snatate in munca revin reprezentantilor lucratorilor, cu raspunderi specifice in domeniul securitatii si sanatatii lucratorilor.  



Pentru realizarea informarii, consultarii si participarii lucratorilor Comitetul de securitate si sanatate in munca are urmatoarele atributii:

·  analizeaza si face propuneri privind politica de securitate si sanatate in munca si planul de prevenire si protectie, conform regulamentului intern sau regulamentului de organizare si functionare si le supune aprobarii conducatorului entitatii cooperatiste mestesugaresti;

·  urmareste realizarea planului de prevenire si protectie, inclusiv asigurarea mijloacelor necesare realizarii prevederilor lui si eficienta acestora din punct de vedere al imbunatatirii conditiilor de munca;

·  analizeaza introducerea de noi tehnologii sau proceduri de lucru, alegerea echipamentelor specifice, luand in considerare consecintele asupra securitatii si sanatatii lucratorilor si face propuneri in situatia constatarii anumitor deficiente;

·  analizeaza documentatia referitoare la caracteristicile echipamentelor de munca, ale echipamentelor de protectie colectiva si individuala, in vederea selectionarii echipamentelor optime destinate dotarii;

·  analizeaza echipamentele cumparate (echipamentele de munca, echipamentele de protectie colectiva si individuala, functie de caz), intretinerea si utilizarea lor;

·  propune masuri de amenajare a locurilor de munca tinand seama de prezenta grupurilor sensibile la riscuri specifice;

·  analizeaza cererile formulate de catre lucratori privind conditiile de munca si modul in care isi indeplinesc atributiile persoanele desemnate;

·  urmareste modul in care se aplica si se respecta reglementarile legale privind securitatea si sanatatea in munca, masurile dispuse de inspectorul de munca si inspectorii sanitari;

·  analizeaza propunerile lucratorilor privind prevenirea accidentelor de munca si a imbolnavirilor profesionale, precum si pentru imbunatatirea conditiilor de munca si propune angajatorului introducerea acestora in planul de prevenire si protectie;

·  analizeaza cauzele producerii accidentelor de munca, imbolnavirilor profesionale si evenimentelor produse si poate propune masuri tehnice in completarea masurilor dispuse in urma cercetarii;

·  efectueaza verificari proprii privind aplicarea instructiunilor proprii si a celor de lucru si face un raport scris privind constatarile facute;

·  dezbate raportul scris, prezentat Comitetului de securitate si sanatate in munca de catre conducatorul entitatii cooperatiste mestesugaresti, cel putin o data pe an, cu privire la situatia securitatii si sanatatii in munca, la actiunile care au fost intreprinse si la eficienta acestora in anul incheiat, precum si propunerile pentru planul de prevenire si protectie ce se va realiza in anul urmator;

·  urmareste efectuarea evaluarii riscurilor pentru securitate si sanatate in munca atat la nivelul entitatii cooperatiste mestesugaresti, cat si la fiecare loc de munca/post de lucru;

·  urmareste implementarea masurilor de prevenire si protectie, a masurilor de prim-ajutor, de prevenire si stingere a incendiilor si evacuare a lucratorilor atat la nivelul entitatii cooperatiste mestesugaresti, cat si la fiecare loc de munca/post de lucru.


Capitolul 6  -  Factorii de risc in structura sistemului de munca


In orice proces de munca sunt implicate patru elemente, care interactioneaza si se influenteaza reciproc, constituind un sistem – sistemul de munca: mijloacele de productie, mediul de munca, sarcina de munca, executantul.


Mijloacele de productie reprezinta totalitatea mijloacelor de munca (cladiri, instalatii, masini, unelte, mijloace de transport etc.) si a obiectelor muncii (materii prime, materiale, produse intermediare etc.) utilizate in procesul de productie a bunurilor materiale.


“Factorii de risc proprii mijloacelor de productie” sunt mentionati in anexa nr. 8.


Mediul de munca reprezinta ambianta (fizica si sociala) in care executantul isi desfasoara activitatea.


Mediul de munca cuprinde pe de o parte mediul fizic ambiant (spatiul de lucru, conditiile de iluminat, microclimatul, zgomotul, vibratiile, radiatiile, puritatea aerului etc.), iar pe de alta parte mediul social (relatiile de grup, raporturi pe orizontala si verticala etc.).


“Factorii de risc proprii mediului de munca” sunt cuprinsi in anexa nr. 9.


Sarcina de munca reprezinta totalitatea actiunilor pe care trebuie sa le efectueze executantul in vederea realizarii scopului sistemului de munca. Ea este circumscrisa de demersurile comportamentale ale executantului in raport cu mijloacele de productie si cu mediul de munca. Executantul se raporteaza la sarcina prin intermediul aptitudinilor, cunostintelor sale profesionale, deprinderilor etc.


 “Factorii de risc proprii sarcinii de munca” sunt specificati in anexa nr. 10.


Executantul reprezinta omul implicat nemijlocit in realizarea sarcinii de munca.


“Factorii de risc proprii executantului” sunt prezentati in anexa nr. 11.


! Orice eveniment, de natura accidentelor de munca si imbolnavirilor profesionale este aducator de pierderi:

· Persoana accidentata sau bolnava si angajatorul vor pierde mult din timpul productiv.

· Se pierde din timpul de productie pe durata intreruperii procesului de munca si pana la reluarea acestuia.

· Angajatorul trebuie sa suporte cheltuielile cu reparatiile, daca au existat deteriorari la echipamente sau cladiri.

· Poate fi necesar sa fie angajata o alta persoana pentru a inlocui lucratorul accidentat, iar instruirea acestuia solicita timp.

· Trebuie suportate cheltuielile cu salariul lucratorului accidentat, plus costurile de compensare.

· Accidentele de munca si imbolnavirile profesionale pot conduce la scaderea moralului celorlalti lucratori si la afectarea productivitatii acestora.

· Trebuie alocat timp pentru completarea documentelor referitoare la accident.


               6.1  -  Riscurile psiho-sociale


Riscuri psiho-sociale la locul de munca/postul de lucru:


- stresul profesional derivat din suprasolicitari pe care lucratorii nu le mai pot controla;


- hartuirea morala – intimidare, ostilitate, umilire etc.;


- hartuirea sexuala;


- violenta.


Factori care pot genera riscuri psiho-sociale:


- mediul de munca (zgomot excesiv, vibratii, temperatura scazuta/ridicata, umiditate etc.);


- organizarea locului de munca si continutul sarcinii de munca (supraincarcarea lucratorilor, ore suplimentare nedorite, sarcini monotone si repetitive, schimbari imprevizibile etc.);


- atmosfera la locul de munca (relatii incordate intre colegi, intre sefi si subalterni, accidente la locul de munca, decesul unui coleg, lipsa comunicarii, teama de a pierde locul de munca etc.);


- factori ce tin de individ (structura fizica si emotionala).


Stresul este termenul generic care descrie presiunea psihica la care oamenii trebuie sa faca fata de-a lungul vietii.


Stresul este raspunsul sau reactia psihicului si a organismului la pericole reale sau imaginare, evenimente sau schimbari, numite generic factori de stres. Factorii de stres pot fi interni (ganduri, convingeri, atitudini) sau externi (pierderi, tragedii, schimbari).

Stresul poate fi:

·  Stresul pozitiv sau Eustress-ul – apare atunci cand nivelul de stres este suficient pentru a motiva o persoana sa realizeze ceva si este necesar pentru a te mentine concentrat, energic, motivat si creativ.

·  Stresul negativ sau Distress-ul – apare atunci cand nivelul de stres este prea ridicat sau prea scazut si, in acest caz, organismul si/sau psihicul incep sa fie afectate, si poate genera: 

- reactii ale organismului (migrene, dureri de stomac, hipertensiune,    afectiuni cardiace etc.);

- reactii psihologice (neliniste, anxietate, frica, furie, depresie, nervozitate, frustrare, inchidere in sine etc.);

- reactii comportamentale (fumat excesiv, tulburari ale regimului de odihna si alimentatie, rezistenta la schimbare etc.).

! Mai multe satisfactii in munca – mai putin stres

Pentru gestionarea riscurilor psiho-sociale la nivelul entitatii cooperatiste mestesugaresti personalul cu functii de conducere trebuie:

· sa evalueze riscurile psiho-sociale la locul de munca;

· sa elaboreze un program de reducere a riscurilor psiho-sociale la locul de munca/postul de lucru, pe baza evaluarii de risc, care sa cuprinda:


      - activitati si sarcini precise;

- instruirea profesionala a lucratorilor si dezvoltarea abilitatilor de 
 
       comunicare;


      - asigurarea sprijinului psihologic pentru lucratorii afectati;

- organizarea unor cursuri de management al stresului individual in timpul 
       programului de lucru;

- crearea unei culturi de comunicare deschisa in entitatea cooperatista     mestesugareasca.


               6.2  -  Riscurile biologice


Agentii biologici se gasesc in multe sectoare de activitate si locuri de munca. Riscurile generate de agentii biologici ar putea fi subestimate deoarece, in cele mai multe cazuri, acestia nu pot fi perceputi cu ochiul liber.


Clasificarea agentilor biologici:


Grupa 1 – nu provoaca boli la om.


Grupa 2 – provoaca boli la om, improbabil de a se raspandi in colectivitate, exista metode de prevenire si tratament eficace (bacteria salmonella, streptococcus pneumoniae etc.).


Grupa 3 – provoaca boli grave la om, risc ridicat de propagare in colectivitate, exista metode de prevenire si tratament eficace (virusul hepatitei B, C, rabia etc.).


Grupa 4 – provoaca boli grave la om, risc ridicat de propagare in colectivitate, nu exista metode de prevenire si tratament eficace (HIV, virusul ebola etc.).


Agentii biologici includ:


- bacterii (pot cauza tuberculoza, leptospiroza, probleme dermatologice etc.);


- virusuri (pot cauza hepatita, gripa, HIV, turbare etc.);


- ciuperci (pot cauza alergii etc.);


- paraziti (pot cauza boli parazitare – giardiaza, oxiuroza etc.).


Domenii ce implica risc biologic pot fi: procesarea lemnului, zone de lucru cu sisteme de aer conditionat si umiditate ridicata, restaurarea cladirilor, arhive, biblioteci, eliminarea deseurilor, utilizarea substantelor de origine animala, vegetala, alte materiale naturale etc.

! Riscurile biologice – invizibile, dar periculoase


Efecte asupra sanatatii:


- infectii cauzate de paraziti, virusuri sau bacterii;


- alergii cauzate de mucegaiuri, praful de faina, enzime, acarieni;


- intoxicatii;


- cancer.


Masuri tehnice si organizatorice:


- utilizarea de bariere de protectie, containere inchise etans;

- etanseizarea/izolarea locurilor de munca in care sunt prezenti agentii biologici     din grupele 2, 3, 4;

- decontaminarea suprafetelor de lucru, a echipamentelor si a altor obiecte refolosite care au intrat in contact cu agenti biologici;


- inlocuirea echipamentelor atunci cand au fost contaminate;


- asigurarea curateniei la locul de munca/postul de lucru;

- asigurarea unor vestiare destinate echipamentelor individuale de protectie si de lucru separate de cele pentru imbracamintea personala a lucratorilor.


Practici sanatoase:

- spalarea mainilor si folosirea de solutii antiseptice, clatirea sub jet de apa si uscarea la aer a mainilor;


- curatenia la locul de munca; 

- prevenirea formarii de aerosoli;

- folosirea echipamentului individual de protectie pentru protejarea pielii si  a   membranelor mucoase ale ochilor, nasului si gurii;


- vaccinari, daca este posibil (ex.: hepatita A, B, tetanos).


Obligatiile personalul cu functii de conducere:

- evaluarea riscurilor asociate agentilor biologici, tinand cont de natura, nivelul, durata de expunere si de informatiile existente;


- elaborarea unui program de masuri pentru diminuarea riscurilor;

- informarea, consultarea si instruirea lucratorilor asupra recunoasterii riscului, simptomelor, modului de transmitere a bolilor, masurilor de protejare si vaccinare;


- elaborarea de instructiuni de lucru;


- elaborarea de proceduri pentru cazuri de urgenta;


- semnalizarea si etichetarea;


- supravegherea medicala;


- monitorizarea riscurilor si revizuirea masurilor de prevenire.

               6.3  -  Riscurile legate de expunerea la vibratii


Vibratiile sunt prezente in majoritatea locurilor de munca unde se folosesc echipamente mecanice si sunt efectele asupra corpului uman cauzate de contactul direct cu echipamente care produc oscilatii sau socuri mecanice.


Vibratiile pot fi transmise:


- intregului corp (ex.: cele produse de camioane etc.);


- sistemului mana-brat (ex.: cele produse de masini-unelte etc.);


Efectele vibratiilor asupra sanatatii sunt:


- expunere pe termen scurt:


      - oboseala accentuata;


      - pierderea concentrarii;


      - slabirea vederii;


- expunere un timp mai indelungat:


      - afectiuni musculo-scheletice, in special traumatisme ale coloanei 
 
       

        vertebrale;

- afectiuni vasculare cauzate de slaba circulatie a sangelui, mai ales 
         

  degetele.

! Vibratiile zdruncina sanatatea


Fumatul si temperaturile scazute la locul de munca amplifica efectele vibratiilor asupra sanatatii. Cei mai afectati din cauza conditiei fizice specifice varstei sunt lucratorii in varsta si cei foarte tineri.


Masuri ce trebuie luate de catre personalul cu functii de conducere pentru a evita sau reduce expunerea la vibratii:


Masuri tehnice:


- proiectarea si amplasarea adecvata a locurilor de munca/posturilor de lucru;


- alegerea, pe baza informatiilor tehnice furnizate de producator, a unui echipament de munca adecvat, ergonomic, care sa tina cont de tipul de activitate si care sa genereze cat mai putine vibratii;


- achizationarea de utilaje, acolo unde este tehnic posibil, prevazute cu actionare de la distanta, pentru a se evita expunerea directa;


- instalarea unor elemente de amortizare pentru protejarea lucratorilor de vibratii in timpul lucrului (ex.: scaune care atenueaza vibratia intregului corp sau manere care reduc vibratiile transmise sistemului mana-brat);


- evitarea folosirii dispozitivelor de ghidare neechilibrate.


Masuri organizatorice:


- alegerea altor metode de lucru ce implica o expunere mai scazuta la vibratii mecanice;


- reducerea la minim a expunerii la vibratii prin imbunatatirea programului de lucru cu perioade de odihna adecvate;


- programe corespunzatoare de intretinere pentru echipamentele de munca, locurile de munca si sistemele de la locul de munca/postul de lucru;


-furnizarea de informatii adecvate si mai ales usor de inteles, respectiv instruirea lucratorilor, in vederea utilizarii corecte a echipamentelor de munca.



               6.4  -  Riscurile legate de expunerea la zgomot


Zgomotul este o problema generala prezenta in mediul de munca. La nivelul Europei, peste 60 milioane de lucratori sufera de probleme ale auzului cauzate de expunerea la niveluri ridicate de zgomot la locul de munca/postul de lucru.


Pierderea auzului provocata de zgomot reprezinta o treime din totalul bolilor profesionale inregistrate atat in Romania cat si in Uniunea Europeana.


Prevederile legale au ca scop diminuarea riscului de pierdere a auzului prin reducerea nivelului de zgomot, preferabil la sursa, si prin folosirea echipamentului de protectie auditiva.


Zgomotul este un sunet puternic sau deranjant, produs de echipamentele de munca si este prezent in toate sectoarele de activitate precum si in transporturi si comunicatii.


Zgomotul poate constitui o problema si acolo unde activitatea presupune prezenta mai multor oameni in acelasi loc sau unde comunicarea verbala are un rol important (ex.: sectorul serviciilor).


Efecte asupra sanatatii:


- pierderea auzului – hipoacuzie, surzenie cauzate de distrugerea cililor auditivi ai urechii interne. Primul simptom este incapacitatea de a auzi sunete inalte, urmata de dificultati in auzirea sunetelor joase;


- tinnitus – senzatia auditiva deranjanta de tiuit, suierat, vajait, zumzait;


- perturbarea comunicarii verbale – zgomotul inconjurator este resimtit, de multe ori, ca o perturbare a comunicarii verbale, mai ales daca ascultatorul are deja probleme de auz sau daca zgomotul ambiental acopera vocea vorbitorului;


- risc crescut de accidentare – zgomotul constituie un risc de accidentare deoarece ii poate impiedica pe lucratori sa auda si/sau sa inteleaga corect comunicarea si semnalizarea la locul de munca/postul de lucru sau in trafic;


- perturbari psihologice – zgomotul ambiant poate fi deranjant in special atunci cand lucratorul desfasoara o activitate care presupune concentrare. Frecventa erorilor si nesiguranta cresc daca activitatea se desfasoara intr-un mediu zgomotos;


- efecte fiziologice – expunerea la zgomot poate cauza oboseala, tulburari digestive, cardiovasculare si neuropsihice (stres).

! Limita maxima admisa de expunere la zgomot este de 87 dB(A)


Masuri pentru evitarea sau reducerea expunerii la zgomot


Personalul cu functii de conducere are obligatia legala de a proteja securitatea si sanatatea lucratorilor impotriva tuturor riscurilor legate de zgomot la locul de munca/postul de lucru:

· efectuarea evaluarii de risc, inclusiv masurarea nivelului de zgomot;

· elaborarea unui plan de masuri, pe baza evaluarii de risc, care va cuprinde:

· masuri pentru eliminarea surselor de zgomot (ex.: achizitionarea de 
        utilaje cu emisii scazute de zgomot);

· masuri pentru reducerea zgomotului la sursa (ex.: amortizoare pentru 
        reducerea zgomotului sau izolarea componentelor care produc zgomot);

· reducerea expunerii la zgomot a lucratorilor prin limitarea timpului 
        petrecut in medii zgomotoase, prin:



- izolarea zonei de zgomot;



- utilizarea de materiale fonoabsorbante;



- semnalizarea si restrictionarea accesului in zonele de lucru unde 



   nivelul zgomotului depaseste 85 dB(A);



- asigurarea echipamentului individual de protectie adecvat pentru 


  tipul si nivelul de zgomot;

· informarea, consultarea si instruirea lucratorilor cu privire la riscurile potentiale, la masurile de reducere a zgomotului la locul de munca/postul de lucru si la utilizarea echipamentului individual de protectie auditiva;

· monitorizarea riscului si revizuirea masurilor de prevenire, incluzand si supravegherea medicala a auzului lucratorilor, daca nivelul de zgomot al unei zile de munca depaseste 85 dB(A).

! Lucratorii sunt obligati sa foloseasca echipamentul individual de protectie care le-a fost pus la dispozitie 


               6.5  -  Riscurile la manipularea manuala


Foarte multi lucratori sunt solicitati fizic la locul de munca/postul de lucru, prin manipularea manuala a maselor grele sau prin pozitii de lucru fortate sau vicioase. Un numar mare dintre acestia sufera de afectiuni musculo-scheletice, plangandu-se de pozitii dureroase si obositoare in timpul muncii, acuzand dureri musculare la maini si picioare.


Manipularea manuala reprezinta transportarea sau sustinerea unei mase de catre unul sau mai multi lucratori, inclusiv ridicarea, coborarea, impingerea, tragerea, purtarea sau deplasarea acesteia. Toate aceste operatiuni pot implica riscuri de accidentare sau imbolnavire profesionala (afectiuni dorsolombare).


Manipularile manuale se intalnesc in aproape toate sectoarele de activitate si in majoritatea locurilor de munca/posturilor de lucru.

!Manipularea manuala a maselor grele da dureri de spate

! Asigurati-va ca lucratorii care manipuleaza manual incarcaturi au conditia fizica corespunzatoare


Afectiunile cauzate de manipularile manuale se pot produce imediat sau, in timp, prin acumularea traumatismelor mici, aparent neimportante.


Efecte asupra sanatatii:


- imbolnaviri – afectiuni musculo-scheletice, care se pot produce in orice zona a corpului, mai sensibile fiind membrele superioare si spatele, in special zona dorso-lombara;


- accidente de munca (fracturi, taieri, contuzii, entorse etc.) determinate de caderea lucratorului sau de prabusirea materialelor si obiectelor manipulate.


Factorii care sporesc riscul de vatamare in cazul manipularilor manuale:

·   caracteristicile masei manipulate, daca aceasta este:


      - prea grea sau prea voluminoasa;


      - greu de manuit si de prins (suprafete sau muchii taioase, intepatoare, 


        alunecoase, abrazive);


      - in echilibru instabil sau continutul se poate deplasa;

·   pozitia masei, in situatia in care manipularea ei impune:


      - indoirea sau rasucirea trunchiului, intinderea bratelor;


      - tinerea sau transportarea la distanta fata de trunchi;

·   efortul fizic necesar, daca:


      - solicitarea este prea mare;


      - se realizeaza prin pozitii de munca vicioase sau miscari ample si/sau

  
        repetitive;


      - antreneaza o deplasare brusca a masei;


      - corpul se afla intr-o pozitie instabila;

·   caracteristicile mediului de munca, daca:


      - solul sau pardoseala prezinta denivelari, pericole de impiedicare sau de

 
        alunecare;


      - spatiul de lucru, caile de circulatie si de acces sunt stramte, aglomerate si

 
        favorizeaza pozitii vicioase ale corpului;


      - temperatura aerului este ridicata/scazuta cauzand oboseala accentuata, 


        transpiratia/inghetarea mainilor etc.;


      - iluminatul este necorespunzator;


      - planul de sprijin este instabil;

· cerintele activitatii desfasurate, daca:


      - greutatile sunt ridicate si transportate pe distante mari;


      - efortul fizic frecvent sau prelungit solicita coloana vertebrala;


      - perioada de odihna fizica sau de recuperare este insuficienta;


      - ritmul muncii este intens si nu poate fi modificat de lucrator;


      - echipamentul individual de protectie nu este corespunzator (ochelari,

 
        masti, incaltaminte, manusi prea mari);

· aptitudinile si capacitatile lucratorului, daca:


      - starea de sanatate si conditia fizica a lucratorului nu sunt

 
        corespunzatoare;


      - nu are cunostinte sau instruire adecvata.

! Este interzis tinerilor sub 16 ani sa manipuleze greutati

! Folositi mijloacele mecanizate


Masele maxime de manipulat sunt prezentate in anexa nr. 12.


Personalul cu functii de conducere trebuie:


- sa evalueze riscurile de accidentare sau imbolnavire;


- sa asigure echipamente mecanice pentru a evita manipularea manuala a greutatilor de catre lucratori si sa ia masuri organizatorice corespunzatoare.


Atunci cand manipularea manuala nu poate fi evitata:


- sa asigure lucratorilor o instruire adecvata asupra tehnicilor de manipulare pentru ridicare/impingere/tragere;


- sa consulte lucratorii cu privire la masurile de prevenire;


- sa asigure dotarea lucratorilor cu echipament individual de protectie si/sau de lucru adecvat si in buna stare.

*

*         *

PRECIZARI:

- Ghidul nu este parte a cadrului legislativ, dar reprezinta un instrument de asistenta concreta in procesul de instruire a personalului cu functii de conducere (angajator), in ceea ce proveste asigurarea securitatii si sanatatii in munca si eliminarea riscurilor potentiale.

- Se recomanda completarea informatiilor cuprinse in ghid prin studierea reglementarilor legale in vigoare. 

Cadrul legislativ in vigoare

	Nr.

crt.
	Act normativ 
	Subiect

	1. 
	Legea  nr. 319/2006

M.O. nr. 646/26.07.2006
	Legea securitatii si sanatatii in munca

	2. 
	H.G. nr. 1425/2006

M.O. nr. 882/30.10.2006
	Normele metodologice de aplicare a prevederilor Legii securitatii si sanatatii in munca nr. 319/2006

	3. 
	H.G. nr. 493/2006

M.O. nr. 380/03.05.2006
	Privind cerinte minime de securitate si sanatate referitoare la expunerea lucratorilor la riscurile generate de zgomot

	4. 
	H.G. nr. 971/2006

M.O. nr. 683/09.08.2006
	Privind cerintele minime pentru semnalizarea de securitate si/sau de sanatate la locul de munca

	5. 
	H.G. nr. 1028/2006

M.O. nr. 710/18.08.2006
	Privind cerinte minime de securitate si sanatate in munca referitoare la utilizarea echipamentelor cu ecran de vizualizare

	6. 
	H.G. nr. 1048/2006 

M.O. nr. 722/23.08.2006
	Privind cerintele minime de securitate si sanatate pentru utilizarea de catre lucratori a echipamentelor individuale de protectie la locul de munca 

	7. 
	H.G. nr. 1051/2006 

M.O. nr. 713/21.08.2006
	Privind cerintele minime de securitate si sanatate pentru manipularea manuala a maselor care prezinta riscuri pentru lucratori, in special de afectiuni dorsolombare

	8. 
	H.G. nr. 1091/2006 

M.O. nr. 739/30.08.2006
	Privind cerintele minime de securitate si sanatate pentru locul de munca

	9. 
	H.G. nr. 1136/2006 

M.O. nr. 769/11.09.2006
	Privind cerintele minime de securitate si sanatate referitoare la expunerea lucratorilor la riscuri generate de campuri electromagnetice

	10. 
	H.G. nr. 1146/2006 

M.O. nr.815/03.10.2006
	Privind cerintele minime de securitate si sanatate pentru utilizarea in munca de catre lucratori a echipamentelor de munca

	11. 
	H.G. nr. 1875/2005 

M.O. nr. 64/24.01.2006
	Privind protectia sanatatii si securitatii lucratorilor fata de riscurile datorate expunerii la azbest

	12. 
	H.G. nr. 1876/2005 

M.O. nr. 81/30.01.2006
	Privind cerintele minime de securitate si sanatate referitoare la expunerea lucratorilor la riscurile generate de vibratii

	13. 
	H.G. nr. 1218/2006 

M.O. nr.845/13.10.2006
	Privind stabilirea cerintelor minime de securitate si sanatate in munca pentru asigurarea protectiei lucratorilor impotriva riscurilor legate de prezenta agentilor chimici

	14. 
	H.G. 600/2007

M.O. nr.473/13.07.2007
	Privind protectia tinerilor la locul de munca

